wein krisztina napi szemtorna: október 2014
Most tényleg??? Az X-Faktorban....????
Előre le kell szögeznem, szégyenletesen tájékozatlan vagyok X-Faktor ügyben, mind a mostani, mind az előző szériákat tekintve. Én eddig úgy tudtam Anita (Weinber Anita) kolléganőm is így van ezzel, ezért eléggé meglepett, amikor szombat esete döbbenten telefonált, hogy azonnal kapcsoljam be a tvt, mert Geszti Péter egy - néhány éve - általunk berendezett házban válogatja a jelentkezőket... A nyaralónkban nincs tv, így egyenesben nem láthattam, de ma reggel sikerült megnéznem...és tényleg! mentorház lett belőle....
Nagyon érdekes, mert pont a napokban gondolkodtam el rajta, hogy kiposztoljam-e ezt a házat. A most megjelent Szép Házakban egy nagy anyag van róla. A képeket nézegetve néhány gondolat befészkelte magát a fejembe....és igencsak vaciláltam, hogy mit kezdjek velük....
Nagyon izgalmas munka volt, a ház fantasztikus építészeti adottságokkal rendelkezik, annak ellenére, hogy egy Németországból hozatott "gyorslakóház". Egészen az alapoktól bekapcsolódhattunk a munkába, így néhány belsőépítészeti változtatást is sikerült kiharcolnunk, nem csak a berendezés volt a feladat. Anita még Németországba is kiutazott, hogy már a gyártásnál képviselje ötleteinket.
A megrendelő és az építész nyitottan állt mindenhez, így tényleg élvezetes volt velük dolgozni...
De!! Mivel a tervezés legvégső fázisát, a tervek megvalósulásának felügyeletét nem kérték, ezért magát az ötletek kivitelezését, a végső berendezést már nem kísértük figyelemmel, nem láttuk rögtön a végeredményt...És igen az újság képeit nézve (érdekes a tvben nem volt annyira vészes, mivel valószínűleg stylingolva volt) rájöttem, hogy ha valaki lakberendezőt/belsőépítészt foglalkoztat, nem érdemes elkövetnie ezt a hibát. Igen, minden szép és jó, de valahogy az a pont az "i"-re, a lélek, a fűszer, amitől végül összeáll egy otthon, valahogy hiányzik belőle...Legalábbis mi Anitával így gondoljuk, de még az is lehet, hogy ez teljesen lényegtelen, ha az ott lakók szeretik és otthonuknak érzik, elvégre ez a célja minden otthonteremtő munkának.....
Vagy?????...Ti mit gondoltok erről?????
(bocs, a képek scanneltek, így nem igazán jó minőségűek, de a pdfen, amit berakhattam volna, óriási "nem publikus" felirat fut keresztbe...azért az kicsit béna lett volna!!)
Bejegyezte: weinkrisztina Wein Krisztina dátum: 11:29 Nincsenek megjegyzések: A bejegyzésre mutató linkek